Virallinen lehti nro C 102 , 03/04/1998 s. 0015



KIRJALLINEN KYSYMYS E-2208/97 neuvostolle esittäjä(t): Hartmut Nassauer (PPE) (18. heinäkuuta 1997) Aihe: Euroopan yhteisöjen tuomioistuinta koskevien Euroopan unionin yleissopimusten pöytäkirjat Tarkasteltaessa jokaista kolmanteen pilariin liittyvää Euroopan unionin yleissopimuksen pöytäkirjaa, jossa käsitellään tuomioistuimen ennakkotapauksia, voiko neuvosto ilmoittaa päivämäärän, jolloin pöytäkirja allekirjoitettiin, ja ajankohdan, jolloin se julkaistiin Euroopan yhteisöjen virallisessa lehdessä, luetella ne jäsenvaltiot, jotka ovat tähän mennessä antaneet ilmoituksen siitä, että ne hyväksyvät tuomioistuimen oikeudenkäyttövallan pöytäkirjan asianomaisen artiklan mukaisesti, sekä ilmoittaa päivämäärän, jolloin ilmoitus tehtiin, samoin kuin sen päivämäärän, jolloin kyseinen ilmoitus julkaistiin virallisessa lehdessä? Vastaus (10. marraskuuta 1997) Arvoisalle Euroopan parlamentin jäsenenelle toimitetaan ohessa luettelo pöytäkirjoista,jotka koskevat Eurooapn yhteisöjen tuomioistuimen ennakkoratkaisuin tapahtuvaa tulkintaa oikeus- ja sisäasioissa tehdyistä yleissopimuksista. 1. Pöytäkirja, joka koskee Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta, allekirjoitettu 24. heinäkuuta 1996 ja julkaistu Euroopan yhteisöjen virallisessa lehdessä N:o C 299, 9.10.1996. 2. Pöytäkirja, joka koskee Euroopan yhteisöjen taloudellisten etujen suojaamista koskevan yleissopimuksen tulkintaa Euroopan yhteisöjen tuomioistuimen antamilla ennakkoratkaisuilla, allekirjoitettu 29. marraskuuta 1996 ja julkaistu Euroopan yhteisöjen virallisessa lehdessä N:o C 151, 20.5.1997. Kyseistä pöytäkirjaa voidaan soveltaa Euroopan yhteisöjen taloudellisten etujen suojaamista koskevan yleissopimuksen ensimmäiseen ja toiseen pöytäkirjaan. Ensimmäinen pöytäkirja allekirjoitettiin 27. syyskuuta 1996 ja julkaistiin Euroopan yhteisöjen virallisessa lehdessä N:o C 313, 23.10.1996 (vrt. 29. marraskuuta 1996 tehdyn pöytäkirjan 1 artikla). Toinen pöytäkirja allekirjoitettiin 19. kesäkuuta 1997 ja julkaistiin Euroopan yhteisöjen virallisessa lehdessä N:o C 221, 19.7.1997 (vrt. toisen pöytäkirjan 13 artiklan 3 kohta). 3. Pöytäkirja, joka koskee tietotekniikan käyttöä tullialalla koskevan yleissopimuksen tulkintaa Euroopan yhteisöjen tuomioistuimen antamilla ennakkoratkaisuilla, allekirjoitettu 19. marraskuuta 1996 ja julkaistu Euroopan yhteisöjen virallisessa lehdessä N:o C 151, 20.5.1997. 4. Pöytäkirja oikeudenkäynti- ja muiden asiakirjojen tiedoksiannosta Euroopan unionin jäsenvaltioissa siviili- tai kauppaoikeudellisissa asioissa tehdyn yleissopimuksen tulkitsemisesta Euroopan yhteisöjen tuomioistuimessa, allekirjoitettu 26. toukokuuta 1997 ja julkaistu Euroopan yhteisöjen virallisessa lehdessä N:o C 261, 27.8.1997. Jäsenvaltioiden lausumat, joissa hyväksytään Euroopan yhteisöjen tuomioistuimen tuomiovalta, ovat Euroopan yhteisöjen virallisessa lehdessä kunkin pöytäkirjan yhteydessä ja ne on annettu pöytäkirjoja allekirjoitettaessa, lukuun ottamatta Ruotsin antamaa lausumaa, jossa hyväksytään Euroopan yhteisöjen tuomioistuimen toimivalta Euroopan poliisiviraston perustamisesta koskevan yleissopimuksen osalta ja joka annettiin 27. maaliskuuta 1997 (EYVL N:o C 100, 27.3.1997).